	Даниел се прибра обратно в кабината. Потърси в чантата си някакъв ненужен предмет, намери химикал. Приклекна на пода… ето прага, няколко сантиметра по-нататък — нищо. Бутна химикала през ръба. Той падна, удари се в нещо, търкулна се и всичко замря… абсолютна тишина. Той се взря в тъмнината — видя малки пунктирни линии, може би халюцинации? По всяка вероятност беше точков растер, миг спокойствие, после светлината се плъзна назад… Втори растер върху първия; за известно време успоредни, а след това отново под ъгъл.